cyanic-selkie/wikianc huggingface dataset:
Μανίσα
Ιστορία
Μετά τη λεγόμενη επανάσταση των Νεότουρκων (1908) η ελληνική κοινότητα της Μαγνησίας ήταν αντικείμενο εκτεταμένου οικονομικού αποκλεισμού (μποϊκοτάρισμα) από τις τοπικές αρχές. Κατά τον Α΄ Παγκόσμιο Πόλεμο ο πληθυσμός της Μαγνησίας ήταν κατά πλειοψηφία μουσουλμανικός. Ωστόσο, με τη συνθήκη των Σεβρών η πόλη συμπεριλήφθηκε στην ελληνική ζώνη της Σμύρνης και καταστράφηκε από τον ελληνικό στρατό σε αντίποινα κατά την υποχώρησή του το 1922. Ξαναχτίστηκε κατά την κεμαλική περίοδο και διατηρεί δείγματα αντιπροσωπευτικής τουρκικής αρχιτεκτονικής της δεκατίας του 1930, καθώς και το τζαμί Μουραντιγιέ του 16ου αιώνα.
Σήμερα
Η σύγχρονη Μανίσα γνώρισε ιδιαίτερη βιομηχανική ανάπτυξη από τη δεκαετία του 1980 με την εγκατάσταση εργοστασίου της εταιρείας ηλεκτρονικών και οικιακών συσκευών Βεστέλ του ομίλου Ζορλού. Σύμφωνα με την απογραφή του 2012 ο πληθυσμός της πόλης ανερχόταν σε 356.702 άτομα και ολόκληρης της επαρχίας σε 1.346.162.
Παραπομπές
Κατηγορία:Μανίσα
Χριστιανός Δ΄ της Δανίας
Ο Χριστιανός Δ΄ (Christian 4., 12 Απριλίου 1577 - 28 Φεβρουαρίου 1648) ήταν ο βασιλιάς της Δανίας και της Νορβηγίας από το 1588 μέχρι το 1648. Ανήκε στον Οίκο του Όλντενμπουργκ και η βασιλεία του διήρκεσε περισσότερο από 59 χρόνια, κάνοντάς τον έτσι τον μακροβιότερο Δανό μονάρχη στην ιστορία.
Πρώιμα χρόνια
Κατά το θάνατο του πατέρα του, στις 4 Απριλίου 1588, ο Χριστιανός ήταν μόλις 11 ετών. Τον διαδέχθηκε στο θρόνο, όμως, καθώς ήταν ακόμα ανήλικος, δημιουργήθηκε ένα συμβούλιο αντιβασιλείας για τη διαχείριση της χώρας μέχρι την ενηλικίωσή του.
Ο Χριστιανός Γ΄ υπέγραψε στις 17 Αυγούστου 1596 το έγγραφο παραλαβής των βασιλείων του. Δώδεκα ημέρες αργότερα, στις 29 Αυγούστου, ενθρονίστηκε σε τελετή που διεξήχθη στον Καθεδρικό Ναό της Κοπεγχάγης.
Στρατιωτικές και οικονομικές μεταρρυθμίσεις
Ο Χριστιανός Δ΄ έδειξε μεγάλο ενδιαφέρον για τη βελτίωση της ενόπλων δυνάμεων της Δανίας. Κατά τη βασιλεία του κατασκευάστηκαν νέα φρούρια με τη βοήθεια Ολλανδών μηχανικών και το πολεμικό ναυτικό εκσυγχρονίστηκε με νέα πλοία. Χαρακτηριστικό είναι ότι το 1596 το ναυτικό αποτελούνταν από 22 πλοία, ενώ το 1610 από 60.
Ωστόσο τα νέα οικονομικά σχέδια δεν απέφεραν κέρδος, με αποτέλεσμα να αναζητηθούν νέες πηγές εσόδων. Τα έτη 1605-1607 έγιναν μια σειρά από εξερευνητικά ταξίδια στη Γροιλανδία και την Αρκτική. Οι αποστολές αυτές ήταν ανεπιτυχείς, κυρίως εξαιτίας της ελλιπής εμπειρίας των επικεφαλής τους, καθώς και από τις δύσκολες καιρικές συνθήκες. Το 1619 ξεκίνησε μια αποστολή υπό τον Τζεν Μουνκ για την εξεύρεση του Βορειοδυτικού περάσματος. Ωστόσο, και αυτό το ταξίδι απέτυχε, εξαιτίας του ψύχους, της πείνας και του σκορβούτου, που αποδεκάτισε το μεγαλύτερο μέρος του πληρώματος.
Το 1618 ο Χριστιανός διόρισε το ναύαρχο Όβε Γκέντε για να ηγηθεί μιας δανικής αποστολής στην Κεϋλάνη. Η αποστολή έφτασε μετά από δύο χρόνια στον προορισμό της, έχοντας χάσει περισσότερο από το μισό πλήρωμά της εν πλω. Παρότι η ίδρυση αποικίας στην Κεϋλάνη απέτυχε, έγινε εφικτό η ίδρυση μιας εγκατάστασης στο Τράνκεμπαρ των νότιων ακτών της Ινδίας.
Πόλεμος του Κάλμαρ και Τριακονταετής Πόλεμος
Το 1611 ο Χριστιανός εξαπέλυσε επίθεση στη Σουηδία, εξαιτίας των οικονομικών συμφερόντων του στη Βαλτική Θάλασσα. Ο πόλεμος αυτός έμεινε αργότερα γνωστός ως Πόλεμος του Κάλμαρ, επειδή η μεγαλύτερη δανική επιχείρηση ήταν η κατάληψη του σουηδικού φρουρίου του Κάλμαρ. Ο Χριστιανός ανάγκασε τον Βασιλιά Γουσταύο Αδόλφο της Σουηδίας να υποκύψει σε όλες τις απαιτήσεις της Δανίας στη συνθήκη του Κνάρεντ στις 20 Ιανουαρίου 1613.
Το επόμενο διάστημα επικεντρώθηκε στον Τριακονταετή Πόλεμο με στόχο να επεκτείνει την επιρροή του στους ποταμούς Έλβα και Βέσερ. Επιθυμούσε, επίσης, την απόκτηση της Αρχιδιοίκησης της Βρέμης και του Πριγκιπάτου-Επισκοπής του Βέρντεν για κληρονομιά στους γιους του, κάτι που εξασφάλισε το 1620. Το Αμβούργο πέρασε κι αυτό στην επικυριαρχία της Δανίας το 1621 ως μέρος του Χόλσταϊν.
Η αυξανόμενη δύναμη των Καθολικών στη βόρεια Γερμανία αποτελούσε απειλή για τα δανικά συμφέροντα στο Σλέσβιχ-Χόλσταϊν. Μετά από εξωτερικές πιέσεις και με το φόβο ότι ο Γουσταύος Αδόλφος τον αντικαθιστούσε ως υπέρμαχος των Προτεσταντών, οδηγήθηκε να ενταχθεί στον Τριακονταετή πόλεμο στις 9 Μαΐου 1625.
Ο Χριστιανός αρχικά σημείωσε κάποιες επιτυχίες. Όμως, στις 27 Αυγούστου 1626 γνώρισε συντριπτική ήττα από τον Καθολικό Γιόχαν Τσερκλάες στη Μάχη του Λούτερ. Το καλοκαίρι του 1627, ο Γιόχαν Τσερκλάες και ο Άλμπρεχτ φον Βάλλενσταϊν κατέλαβαν τα δανικά δουκάτα και όλη τη χερσόνησο της Γιουτλάνδης.
Το 1628, ο Χριστιανός, πιεζόμενος έκανε συμμαχία με τη Σουηδία, καθώς ο Γουσταύος Αδόλφος δεν επιθυμούσε περαιτέρω γερμανική επέκταση στην περιοχή της Βαλτικής. Λίγο αργότερα ο κοινός σουηδοδανικός στρατός και στόλος ανάγκασε τον Βάλλενσταϊν να υποχωρήσει στη Μάχη του Στράλσουντ. Το Μάιο του 1629 ο Χριστιανός κατάφερε να συνάψει ειρήνη με τον Αγία Ρωμαϊκή Αυτοκρατορία, χωρίς να έχει υποστεί απώλεια εδαφών. Ωστόσο, η συνθήκη δέσμευε τη Δανία, ώστε να μην παρέμβει περαιτέρω στον Τριακονταετή Πόλεμο.
Πόλεμος του Τόρστενσον
Ο Χριστιανός, για να αντισταθμίσει την έλλειψη εσόδων από τις εξαγωγές και για να αποθαρρύνει την προώθηση της Σουηδίας στον Τριακονταετή Πόλεμο, θέσπισε μια σειρά από αυξήσεις στα τέλη διέλευσης από τα χωρικά ύδατα της Δανίας. Αποτέλεσμα της πολιτικής του αυτής, ήταν άλλος ένας δανοσουηδικός πόλεμος, στον οποίο οι Ολλανδοί είχαν πάρει το μέρος της Σουηδίας.
Στα τέλη Ιανουαρίου του 1644 όλη η χερσόνησος της Γιουτλάνδης βρισκόταν στην κατοχή των Σουηδών. Παρά ταύτα, ο Χριστιανός συνέχισε να μάχεται εναντίον τους. Το Μάιο του 1644, ο δανικός στόλος απέτρεψε τη διέλευση του Σουηδού στρατάρχη Λέναρτ Τόρστενσον από τη Γιουτλάνδη στη Φιονία και νίκησε τα ολλανδικά πλοία, που έφθασαν για επιβοήθηση του Τόρστενσον. Μια άλλη προσπάθεια για μεταφορά του στρατού του Τόρστενσον στα δανικά νησιά αντιμετωπίστηκε από το Χριστιανό Δ΄ στις 1 Ιουλίου 1644. Κατά τη διάρκεια της ημέρας εκείνης ο Χριστιανός τραυματίστηκε από μια σουηδική οβίδα, ωστόσο συνέχισε να πολεμά μέχρι το τέλος της μάχης.
Κατά τα τέλη Σεπτεμβρίου, η υπεροχή των Σουηδών και των Ολλανδών, ανάγκασε το Χριστιανό να δεχθεί τη μεσολάβηση της Γαλλίας και των Κάτω Χωρών για την υπογραφή ειρήνης με τη Σουηδία. Η συνθήκη αυτή υπογράφηκε στις 8 Φεβρουαρίου 1645 και σύμφωνα με αυτήν η Δανία έπρεπε να παραχωρήσει το Γκότλαντ, το Όσελ και (για τριάντα χρόνια ) το Χάλαντ, ενώ η Νορβηγία έχανε τις επαρχίες Τζάμτλαντ και Χαρτζεντάλεν.
Ταξίδια στη Νορβηγία
Ο Χριστιανός Δ΄ πέρασε περισσότερο χρόνο στη Νορβηγία από οποιονδήποτε άλλο μονάρχη της δυναστείας του Όλντενμπουργκ. Εκεί, ίδρυσε τέσσερις πόλεις, ένα ορυχείο αργύρου, ένα ορυχείο χαλκού και προσπάθησε να ιδρύσει ένα εργοστάσιο σιδήρου. Αναπαλαίωσε, επίσης, το φρούριο του Άκερσους, στο οποίο αργότερα προσκάλεσε το λαό της Νορβηγίας.
Την περίοδο της επιδιόρθωσης και ανοικοδόμησης του φρουρίου του Όσλο, διέμεινε στη χώρα για όλο το καλοκαίρι. Το 1623 επισκέφθηκε και πάλι τη Νορβηγία για ένα ολόκληρο καλοκαίρι, αυτή τη φορά για να επιβλέπει την ίδρυση του Κόνγκσμπεργκ.
Τελευταία χρόνια
Τα τελευταία χρόνια της ζωής του Χριστιανού Δ΄ σημαδεύτηκαν από τις διαμάχες με τους γαμπρούς του. Ήταν υπεύθυνος, επίσης, για πολλές καύσεις μαγισσών.
Στις 21 Φεβρουαρίου 1648, με παράκλησή του, μεταφέρθηκε από το Φρέντερικσμποργκ στην Κοπεγχάγη, όπου και πέθανε μία εβδομάδα αργότερα. Ενταφιάστηκε στον Καθεδρικό Ναό του Ροσκίλντε.
Οικογένεια
Η πρώτη σύζυγος του Χριστιανού Δ΄ ήταν η Άννα-Αικατερίνη των Χοεντσόλερν, κόρη του Ιωακείμ-Φρειδερίκου εκλέκτορα του Βρανδεμβούργου. Ο γάμος τους έγινε στις 27 Νοεμβρίου 1597 και μαζί απέκτησαν τα εξής επιζόντα τέκνα:
Το 1612 απεβίωσε η Άννα-Αικατερίνη και τέσσερα χρόνια μετά, ο Χριστιανός Δ΄ νυμφεύτηκε την Κίρστεν Μουνκ. Ο γάμος ήταν μοργανατικός και απέκτησε τα εξής τέκνα (που επέζησαν της ενηλικίωσης):
Ο Χριστιανός έκανε μία σειρά από μη νόμιμες σχέσεις. Από την ερωμένη του Κίρστεν Μάντσνταττερ είχε φυσικό τέκνο:
Από την Κάρεν Άνντερσντάττερ είχε φυσικό τέκνο:
Από τη Βίμπεκε Κρούζε είχε φυσικό τέκνο:
Παραπομπές
Κατηγορία:Βασιλείς της Δανίας Κατηγορία:Βασιλείς της Νορβηγίας Κατηγορία:Οίκος του Όλντενμπουργκ Κατηγορία:Δούκες του Σλέσβιχ Κατηγορία:Δούκες του Χόλσταϊν Κατηγορία:Προτεστάντες μονάρχες
Αρχαία ελληνικά επιτύμβια αγγεία
μικρογραφία| Γεωμετρικός κρατήρας, από το εργαστήριο Χίρσφελντ. 750-735 π.Χ Τα αρχαία ελληνικά επιτύμβια αγγεία είναι διακοσμητικά επιτύμβια αντικείμενα κατασκευασμένα στην αρχαία Ελλάδα, που σχεδιάστηκαν, για να μοιάζουν με αγγεία, που συγκρατούν υγρά. Αυτά τα διακοσμημένα αγγεία τοποθετήθηκαν σε τάφους ως ένδειξη υψηλού κοινωνικού επιπέδου. Υπάρχουν πολλά είδη ταφικών αγγείων, όπως αμφορείς, κρατήρες, οινοχόες και κύλικες, μεταξύ άλλων. Ένα διάσημο παράδειγμα είναι ο αμφορέας του Διπύλου. Τα καθημερινά βάζα συχνά δεν βάφονταν, αλλά οι πλούσιοι Έλληνες μπορούσαν να αγοράσουν πολυτελώς βαμμένα βάζα. Τα ταφικά αγγεία σε αντρικούς τάφους μπορεί να έχουν θέματα, που σχετίζονται με την στρατιωτική ανδρεία ή τον αθλητισμό. Ωστόσο, οι υπαινιγμοί του θανάτου στις ελληνικές τραγωδίες ήταν ένα δημοφιλές μοτίβο. Διάσημα κέντρα αγγείων περιλαμβάνουν την Κόρινθο, τη Λακωνία, την Ιωνία, τη Νότια Ιταλία και την Αθήνα.
Χρήσεις
μικρογραφία| Άντρες που ξαπλώνουν και πίνουν σε ένα συμπόσιο. [[Ερυθρόμορφος ρυθμός|Αττικός ερυθρόμορφος κρατήρας, π. 420 π.Χ]] Ένας σημαντικός τύπος νεκρικών αγγείων ήταν ο κρατήρας, ένα μπολ ανάμειξης για κρασί και νερό, που χρησιμοποιούσαν οι επίλεκτοι Έλληνες άντρες στα συμπόσια. Τα συμπόσια ήταν μια ανατολική επιρροή όπου η αριστοκρατία ξάπλωνε και έπινε. Πολλοί Έλληνες ζωγράφοι αναφέρθηκαν σε αυτόν τον τρόπο ζωής στην τέχνη τους. Ο κρατήρας ήταν τόσο συμβολικός ως προς το κοινωνικό επίπεδο της ελίτ, ώστε μεγάλοι, πλούσια διακοσμημένοι κρατήρες τοποθετούνταν σε τάφους. Αν και σε σχήμα αγγείων για πόση, μερικοί ταφικοί κρατήρες κατασκευάστηκαν απλώς, για να είναι ένα ταφικό αντικείμενο, όπως υποδεικνύεται από μια τρύπα στον πυθμένα του αγγείου. Αυτή η τρύπα θα επέτρεπε στις σπονδές να στραγγίσουν.
Η επίδειξη εξαιρετικά διακοσμημένων νεκρικών αγγείων, μαζί με ακριβά ταφικά αντικείμενα και περίτεχνες πομπές, βοήθησαν στην προβολή της κοινωνικής κατάστασης των εύπορων οικογενειών. Αυτή η πράξη ονομάζεται επιδεικτική κατανάλωση και θα γνωστοποιούσε σε ολόκληρη την κοινότητα ποιος κατείχε την εξουσία στην περιοχή.
Τύποι
Ο αμφορέας ήταν ένα ψηλό, λεπτό δοχείο, που συχνά περιείχε λάδι, κρασί, γάλα ή δημητριακά. Αυτοί θα μπορούσαν να είναι τόσο ψηλοί όσο ένας ενήλικας και ήταν τόσο πρακτικοί για τη μεταφορά αγαθών όσο και καλλιτεχνικά όμορφοι για την ταφική τους χρήση. Αμφορείς γεμάτοι λάδι απονέμονταν στους νικητές αθλητές κατά τη διάρκεια των Παναθηναίων αγώνων, με ζωγραφισμένο τον νικητή πάνω σ' αυτούς. Αυτοί μπορούσαν να τοποθετηθούν στον τάφο του αθλητή.
Η λήκυθος ήταν ένα άλλο στυλ ταφικού αγγείου, που συνήθως κρατούσε τελετουργικό λάδι. Είχε ένα λεπτό σώμα με μονή λαβή. Ένας διάσημος καλλιτέχνης των Ληκύθων ήταν ο Αχιλλέας Ζωγράφος. Οι νεκρικές λήκυθοι βάφονταν συχνά με την τεχνική του λευκού εδάφους.
Η κύλιξ, δημοφιλής στα συμπόσια, ήταν ένα μεγάλο ποτήρι με ένα πολύ φαρδύ μπολ. Γνωστός αγγειοπλάστης κυλίκων ήταν ο Εξηκίας. Αφού σχηματίζονταν χωριστά στον τροχό του αγγειοπλάστη, το μπολ και το στέλεχος θα τα άφηναν να στεγνώσουν. Στη συνέχεια, το μεγάλο ποτήρι θα τοποθετείτο ανάποδα για να στερεωθούν οι λαβές. Οι λαβές θα στέγνωναν σε αυτήν την ανάποδη θέση, δίνοντας στις λαβές μια μοναδική ανεστραμμένη καμπύλη όταν η κύλικα ήταν όρθια.
Η οινοχόη ήταν μια μεγάλη κανάτα κρασιού με ξεχωριστό χείλος και μια μεγάλη λαβή. Το όνομα προέρχεται από το οίνος (κρασί) και το ρήμα χέω. Μερικά από αυτά έχουν ανάγλυφο γλυπτό κάτω από το μπολ. Υπάρχουν δύο άλλες παραλλαγές της οινοχόης, που διαφέρουν σε μέγεθος και στυλ, που ονομάζονται όλπη και χους.
Η υδρία ήταν ένα δοχείο, που περιείχε νερό με τρεις λαβές: δύο για μεταφορά και άλλη μία για χύσιμο. Αυτά θα μπορούσαν να γίνουν και από μπρούτζο. Ένα καλά διατηρημένο παράδειγμα είναι το Regina Vasorum από τη Νότια Ιταλία. Το Regina Vasorum έχει μαύρη λάκα με επιχρύσωση. Η Δήμητρα, η Αθηνά, η Άρτεμις, η Αφροδίτη και ο Διόνυσος απεικονίζονται σε αυτήν την υδρία. μικρογραφία| [[Κρατήρας του Ευφρονίου|Ο κρατήρας του Ευφρονίου απεικονίζει τον Ύπνο (αριστερά) και τον Θανάτο (δεξιά) να φέρουν νεκρό Σαρπηδόνα, με τον Ερμή στη μέση. Αττικός ερυθρόμορφος κάλυκας - κρατήρας, 515 π.Χ.]]
Εικονογραφία
Γεωμετρικά σχέδια κοσμούν πολλά αγγεία μεταξύ 900–700 π.Χ. Αυτά τα σχέδια περιλαμβάνουν μαιάνδρους, ορθογώνιες γωνίες και σβάστικες. Τα περισσότερα αγγεία αυτής της περιόδου βρέθηκαν σε νεκροταφεία, αποτελώντας έτσι την κύρια πηγή γνώσης μας κατά τη Γεωμετρική περίοδο. Στη δεκαετία του 600 π.Χ., η Αθήνα απομακρύνθηκε από τα αφηρημένα γεωμετρικά μοτίβα και προς την πιο φυσική τέχνη, επηρεασμένη από την Εγγύς Ανατολή.
Οι εικόνες από βάζα μπορούν να παρέχουν πληροφορίες για τη θρησκεία, τις πεποιθήσεις και τον τρόπο ζωής των ανθρώπων, συμπεριλαμβανομένων των τελετουργιών ταφής. Τα ταφικά έθιμα περιελάμβαναν το πλύσιμο και το ντύσιμο του σώματος με αλοιφές πριν από το τύλιγμα του σώματος σε σάβανο και εξωτερικό ύφασμα. Στη συνέχεια, το σώμα θα τοποθετούνταν σε μια κερκίδα, ή νεκρικό κρεβάτι, που δίνει μορφή στη σχέση των Ελλήνων μεταξύ ύπνου και θανάτου. αριστερά|μικρογραφία| [[Αμφορέας του Διπύλου, μέσα του 700 π.Χ. λεπτομέρεια τοποθέτησης του σώματος (πρόθεση).]] Ο Θανάτος, ο θεός του ήπιου θανάτου, φαίνεται στα ελληνικά ταφικά αγγεία να μεταφέρει το σώμα του νεκρού στον κάτω κόσμο. Η πράξη της τοποθέτησης του σώματος, για να το δουν οι πενθούντες, που ονομάζεται πρόθεση, είναι ζωγραφισμένη στον αμφορέα του Διπύλου. Το επόμενο βήμα ήταν η εκφορά, δηλαδή η μεταφορά της σορού στο νεκροταφείο με πομπή. Αν γινόταν αποτέφρωση, οι στάχτες του νεκρού τοποθετούνταν μέσα στο νεκρικό αγγείο και θάβονταν. μικρογραφία| Χαλκιδικό μελανόμορφο [[οφθαλμωτή κύλιξ με μάσκα Διόνυσου, περίπου 520–510 π.Χ., ]]
Κοινωνικές συνδέσεις
Οι κύλικες, που χρησιμοποιούνταν στα συμπόσια, βάφονταν συχνά με μεγάλα μάτια πάνω τους. Όταν έπιναν από αυτά τα μάτια, θα λειτουργούσαν ως μάσκα, όπως θα φορούσαν οι ηθοποιοί σε ένα έργο. Αυτά τα μάτια κοιτούσαν τους άλλους καλεσμένους, με τις λαβές να μοιάζουν με αυτιά. Η ελληνική λέξη για τη λαβή είναι «ους», που σημαίνει αυτί. Η αλλοιωμένη κατάσταση του νου που προέρχεται από την κατανάλωση αλκοόλ είναι ανάλογη με το να φοράς τη μάσκα κάποιου άλλου. Αυτή η σύνδεση ανάμεσα στο κρασί, τις μάσκες και τις ιστορίες που λέγονταν στα συμπόσια ενσωματώθηκαν στο θεό Διόνυσο, τον θεό του κρασιού και του θεάτρου.
Σκηνές από τραγωδίες πάνω σε βάζα
αριστερά|μικρογραφία| Το αγγείο του Εξηκία, που απεικονίζει την αυτοκτονία του Αίαντα Οι ελληνικές τραγωδίες ήταν ένα δημοφιλές μοτίβο στα νεκρικά αγγεία, που συχνά περιείχαν τον θάνατο κάποιου κοντά στον κύριο χαρακτήρα του έργου. Ένα παράδειγμα αυτού είναι η αυτοκτονία του Αίαντα. Οι Έλληνες θα έβλεπαν αυτές τις εικόνες ελληνικών τραγωδιών σε βάζα, που θα τους υπενθύμιζαν τα βάσανα, που έπρεπε να υποστούν οι ήρωες του παρελθόντος. Πίστευαν ότι αν οι μεγάλοι ήρωες μπορούσαν να επιβιώσουν από τα βάσανα της ζωής, τότε θα μπορούσαν να επιβιώσουν και οι ίδιοι. Με αυτόν τον τρόπο, μπορούσαν να δουν την τραγωδία ως κάτι παρηγορητικό, δίνοντας έτσι στους ανθρώπους τη δύναμη να επιμείνουν. Μέσα από οπτικές απεικονίσεις τραγωδιών, οι Έλληνες μπορούσαν να συσχετιστούν με τον νεκρό. Τα δοχεία, που απεικονίζουν σκηνές ταφής σχεδιάζονταν συνήθως για τάφους. Ωστόσο, αγγεία με κωμικά μοτίβα έχουν βρεθεί επίσης σε τάφους.
Περαιτέρω ανάγνωση
Κατηγορία:Ταφικά έθιμα Κατηγορία:Αρχαία ελληνική θρησκεία Κατηγορία:Αρχαιοελληνική κεραμική Κατηγορία:Σελίδες με μη επιθεωρημένες μεταφράσεις
Πανερυθραϊκός (καλαθοσφαίριση ανδρών)
Ο Πανερυθραϊκός Αθλητικός Σύλλογος είναι ελληνικό αθλητικό σωματείο που δραστηριοποιείται στην περιοχή της Νέας Ερυθραίας στην Αττική, όπου και βρίσκονται οι έδρες των τμημάτων του. Αγωνίζεται με χρώματα το κόκκινο και το λευκό.
Το τμήμα ανδρικής καλαθοσφαίρισης αποτελεί το δεύτερο σε παλαιότητα για το σύλλογο μετά το ποδοσφαιρικό, με την ιστορία του να ξεκινά το 1975. Σήμερα αγωνίζεται σε επαγγελματικό επίπεδο, αν και το ίδιο το τμήμα δεν διαθέτει τη νομική μορφή Κ.Α.Ε. Ως επίσημη έδρα διατηρεί το Κλειστό Γυμναστήριο Νέας Ερυθραίας «Στέλιος Καλαϊτζής», κατασκευής 1994 και χωρητικότητας 500 θεατών.
Ίδρυση
Ο Πανερυθραϊκός Αθλητικός Σύλλογος δρύθηκε το 1931 μετά από συνένωση δύο παλαιότερων προσφυγικών σωματείων που ονομάζονταν «Όμιλος Φιλάθλων Ερμής» και «Γ.Σ. Ένωση Νέας Ερυθραίας». Τις πρώτες δεκαετίες ύπαρξής του το σωματείο ήταν αμιγώς ποδοσφαιρικό, μέχρι το 1975 οπότε και δημιουργήθηκε το τμήμα καλαθοσφαίρισης, το δεύτερο σε παλαιότητα στην ιστορία του συλλόγου. Σήμερα το ποδοσφαιρικό τμήμα λειτουργεί ανεξάρτητα και διαθέτει τη διακριτή ονομασία «Πανερυθραϊκός Ποδοσφαιρικός Σύλλογος», εξακολουθεί ωστόσο να μοιράζεται με το τμήμα καλαθοσφαίρισης τα χρώματά του και ένα σταυρό στο (παρεμφερές) έμβλημά του, από τον οποίο προκύπτει και το προσωνύμιο «Σταυροφόροι».
Πρώτες διακρίσεις σε τοπικό επίπεδο
Η ομάδα της Νέας Ερυθραίας αποτελεί μέλος της Ένωσης Σωματείων Καλαθοσφαίρισης Αττικής, στα τοπικά πρωταθλήματα της οποίας ξεκίνησε την αγωνιστική της πορεία.
Ανοδική πορεία σε εθνικό επίπεδο (2003-2007)
Ο Πανερυθραϊκός πραγματοποίησε το ντεμπούτο του στη Γ' Εθνική Κατηγορία την αγωνιστική περίοδο 2003-04, οπότε και εντάχθηκε στο 2ο Όμιλο Νότου. Έχοντας αντιμετωπίσει 13 αντιπάλους, ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης, πίσω από το Ρέθυμνο και το Παγκράτι. Ο απολογισμός της χρονιάς ήταν 17 νίκες και 7 ήττες. Την επόμενη χρονιά, 2004-05, στα πλαίσια του ίδιου Ομίλου, η ομάδα της Νέας Ερυθραίας συγκέντρωσε 14 νίκες και 10 ήττες. Η επίδοση αυτή τοποθέτησε την ομάδα στην 6η θέση του τελικού βαθμολογικού πίνακα. Στο διάστημα αυτό την προεδρία του συλλόγου διατηρούσε ο Δημήτρης Μανωλόπουλος.
Την υπέρβαση πραγματοποίησε ο σύλλογος την αγωνιστική περίοδο 2005-06. Στα πλαίσια του 2ου Ομίλου Νότου συγκέντρωσε 23 νίκες και 3 ήττες στη διάρκεια της χρονιάς, κατακτώντας την κορυφή της τελικής βαθμολογίας. Η κατάκτηση του Πρωταθλήματος του χάρισε, παράλληλα, και το εισιτήριο ανόδου στη Β' Εθνική για πρώτη φορά στην ιστορία του.
Παρά την απειρία του, ο Πανερυθραϊκός πραγματοποίησε πολύ αξιόλογη πορεία στη Β' Εθνική Κατηγορία κατά την περίοδο 2006-07 και μάλιστα κατετάγη 2ος στον τελικό βαθμολογικό πίνακα. Ειδικότερα η κατηγορία οργανώθηκε τη χρονιά αυτή σε ένα και μοναδικό όμιλο των 16 συλλόγων. Στο πλαίσιο αυτό η ομάδα της Νέας Ερυθραίας συνέλεξε 23 νίκες και 7 ήττες, όσες και ο πρωτοπόρος Γ.Σ. Περιστερίου. Βάσει των μεταξύ τους αποτελεσμάτων έχασε τον τίτλο του Πρωταθλητή, ωστόσο προβιβάστηκε στην αμέσως ανώτερη κατηγορία. Την ίδια χρονιά πραγματοποίησε, επίσης, την πρώτη της εμφάνιση στο Κύπελλο Ελλάδος λαμβάνοντας μέρος σε δύο αγωνιστικές τις Α' Φάσης. Στην πρώτη επικράτησε της Ξάνθης με σκορ 87-84, για να αποκλειστεί από τη συνέχεια της διοργάνωσης στη δεύτερη κατόπιν ήττας από το Σπόρτιγκ Αθηνών με σκορ 80-78.
Παραμονή στην Α2 Εθνική (2007-2012)
Η πρώτη παρουσία του Πανερυθραϊκού στην Α2 Εθνική έλαβε χώρα την περίοδο 2007-08, οπότε και συμμετοχή στην κατηγορία δήλωσαν 16 ομάδες. Σε ένα ανταγωνιστικό πρωτάθλημα των 30 αγωνιστικών ο Πανερυθραϊκός σημείωσε 15 νίκες. Στον τελικό βαθμολογικό πίνακα παρατηρήθηκε τετραπλή ισοβαθμία μεταξύ των ομάδων της Μ.Ε.Ν. Τούμπας, του Παγκρατίου, του Πανερυθραϊκού και του Κολλεγίου ICBS. Βάσει των μεταξύ τους αποτελεσμάτων ο Πανερυθραϊκός τοποθετήθηκε στην 9η θέση της τελικής κατάταξης, με ασφάλεια πάνω από τη ζώνη του υποβιβασμού. Καλύτερος σκόρερ της χρονιάς για την ομάδα αναδείχθηκε με διαφορά ο Φίλιππος Χόμπσον, ο οποίος σημείωσε 384 πόντους σε 30 αγώνες, 12,8 κατά μέσο όρο ανά αγώνα. Από την πλευρά του ο Μπάμπης Σκουζής βρέθηκε στην τέταρτη θέση του στατιστικού πίνακα των παικτών με τα περισσότερα κλεψίματα, έχοντας 43 στο ενεργητικό του, 1,48 κατά μέσο όρο ανά αγώνα. Στη διοργάνωση του Κυπέλλου Ελλάδος, η ομάδα της Νέας Ερυθραίας ξεπέρασε με επιτυχία την Α' Φάση αποκλείοντας διαδοχικά το Κολλέγιο ICBS με σκορ 64-58 και την Αναγέννηση Φλόγας με σκορ 66-74. Την πορεία της σταμάτησε το Παγκράτι στην 1η Αγωνιστική της Β' Φάσης, σε αγώνα που έληξε με σκορ 62-60.
Την επόμενη χρονιά, 2008-09, ο Πανερυθραϊκός κλήθηκε να αντιμετωπίσει ξανά 15 αντιπάλους στα πλαίσια της Α2 Εθνικής με μικρότερη, όμως, επιτυχία. Η συγκομιδή της χρονιάς ήταν 11 νίκες και 19 ήττες και, καθώς τα νικηφόρα αποτελέσματα σχεδόν ισομοιράστηκαν μεταξύ των περισσότερων ομάδων, ο Πανερυθραϊκός ολοκλήρωσε τις αγωνιστικές του υποχρεώσεις στη 15η και προτελευταία θέση της κατάταξης. Κατά συνέπεια υποβιβάστηκε στην αμέσως χαμηλότερη κατηγορία. Παραγωγικότερος παίκτης της ομάδας σε πόντους ήταν και πάλι ο Χόμπσον, που συγκέντρωσε 331 πόντους σε 30 αγώνες, 11,33 κατά μέσο όρο. Από την πλευρά του ο φόργουορντ της, Γιάννης Ψαθάς, βρέθηκε στην τέταρτη θέση του στατιστικού πίνακα των παικτών με τα περισσότερα κοψίματα (τάπες), 19 στον αριθμό. Σε ό,τι αφορά το Κύπελλο, ο σύλλογος απέκλεισε διαδοχικά στην Α' Φάση τον Απόλλωνα Πατρών με σκορ 75-54 και στη συνέχεια τον Ίκαρο Καλλιθέας με σκορ 64-85. Και πάλι στάθηκε άτυχος στην 1η Αγωνιστική της Β' Φάσης όπου γνώρισε την ήττα με σκορ 77-86 από την Α.Ε. Λάρισας.
Την αγωνιστική περίοδο 2009-10 ο σύλλογος της Νέας Ερυθραίας επέστρεψε για μια μονοετή θητεία στη Β' Εθνική Κατηγορία, όπου 16 ομάδες διεκδίκησαν την άνοδο σε ένα και μοναδικό Όμιλο. Έχοντας συλλέξει 20 νίκες και 10 ήττες, ο Πανερυθραϊκός τερμάτισε στην 4η θέση του τελικού βαθμολογικού πίνακα, μένοντας εκτός της πρώτης τριάδας που βάσει προκήρυξης θα πετύχαινε την άνοδο. Ωστόσο, μετά από τη συγχώνευση της Δάφνης με τον Αμύντα Υμηττού δημιουργήθηκε κενή θέση στην Α2 Κατηγορία, την οποία κάλυψε ο Πανερυθραϊκός ως πρώτος επιλαχών. Η πορεία της ομάδας στο Κύπελλο Ελλάδος τη χρονιά αυτή ήταν σύντομη, καθώς ηττήθηκε και αποκλείστηκε στην πρεμιέρα από τον Κεραυνό Αιγίου με σκορ 69-65.
Έχοντας επιστρέψει στην Α2 Εθνική για την περίοδο 2010-11 ο Πανερυθραϊκός μπήκε και πάλι σε μαραθώνιο 30 αγωνιστικών, καθώς τον κοινό Όμιλο του Πρωταθλήματος συγκρότησαν 16 ομάδες. Ο απολογισμός του συλλόγου ήταν για τη χρονιά αυτή 12 νίκες και 18 ήττες, όσες συγκέντρωσε και η Ολυμπιάδα Πατρών. Χάρις στην εκτός έδρας νίκη που σημείωσε στην τελευταία αγωνιστική επί του Αρκαδικού (68-73), η ομάδα της Νέας Ερυθραίας εξασφάλισε οριακά την παραμονή της στην κατηγορία, τερματίζοντας στη 13η θέση. Πρώτος σκόρερ της ομάδας την περίοδο αυτή αναδείχθηκε ο Ανδρέας Σιζόπουλος, με παραγωγή 431 πόντων σε 29 αγώνες, 14,86 κατά μέσο όρο ανά ματς. Επιπλέον, η ομάδα συμμετείχε σε δύο αγώνες για το Κύπελλο Ελλάδος: στον πρώτο επικράτησε της Νήαρ Ηστ Καισαριανής με σκορ 69-55, ενώ ηττήθηκε στο δεύτερο από τον Αμύντα Δάφνης-Υμηττού με σκορ 72-76.
Τη χρονιά 2011-12 η ομάδα επέστρεψε στα γήπεδα της Α2 Εθνικής Κατηγορίας, η οποία διοργανώθηκε με τον ίδιο αριθμό ομάδων όπως και στο πρόσφατο παρελθόν. Ο σύλλογος της Νέας Ερυθραίας δεν παρουσίασε καλό αγωνιστικό πρόσωπο, με αποτέλεσμα να μην καταφέρει κάτι καλύτερο από τη 15η και προτελευταία θέση στην τελική βαθμολογία. Ειδικότερα συγκέντρωσε 11 νίκες και 19 ήττες σε 30 αγωνιστικές, επίδοση που τον οδήγησε και πάλι στη Β' Εθνική. Πρώτος σκόρερ την περίοδο αυτή ήταν ο Κώστας Μαχαίρας, ο οποίος συγκέντρωσε 319 πόντους σε 29 αγώνες, δηλαδή 11 πόντους κατά μ.ό. ανά αγώνα. Τον ακολούθησαν στενά οι Γιάννης Ροδόστογλου (305 πόντοι σε 30 αγώνες) και Σωτήρης Κατούφας (292 πόντοι σε 26 αγώνες). Στο θεσμό του Κυπέλλου το σωματείο πέρασε την πρεμιέρα άνευ αγώνος μετά από την απόσυρση του Κόροιβου Αμαλιάδας. Στη συνέχεια υποχρέωσε σε ήττα το Λαύριο με σκορ 74-59. Τον αποκλεισμό γνώρισε στην 1η Αγωνιστική της Β' Φάσης όπου ηττήθηκε από τον Κολοσσό Ρόδου με σκορ 62-66.
Τριετία στη Β' Εθνική (2012-2015)
Το πρωτάθλημα της Β' Εθνικής Κατηγορίας για την περίοδο 2012-13 χαρακτηρίστηκε από σημαντικές μεταβολές ως προς τον τρόπο διεξαγωγής του, αφού διεξήχθη σε δύο ομίλους αντί για έναν, έπειτα από χρόνια. Συμμετείχαν σε αυτό 26 ομάδες χωρισμένες σε δύο ομίλους, Βόρειο και Νότιο, που παράλληλα δεν διέθεταν πια ούτε το δικαίωμα ούτε την υποχρέωση συμμετοχής στο Κύπελλο Ελλάδος. Στα πλαίσια του Ομίλου Νότου, ο Πανερυθραϊκός συγκέντρωσε 15 νίκες και 9 ήττες, ολοκληρώνοντας τις αγωνιστικές του υποχρεώσεις στην 4η θέση της βαθμολογίας (σε σύνολο 13 ομάδων). Κορυφαίος σκόρερ της ομάδας αναδείχθηκε ο Νίκος Μακρής που σημείωσε 352 πόντους. Παράλληλα, στην ψηφοφορία που διεξήχθη μεταξύ των προπονητών της κατηγορίας υπό το συντονισμό της ιστοσελίδας InfoBasket.gr, ο καλαθοσφαιριστής του Πανερυθραϊκού Τάσος Καλλιανιώτης αναγορεύτηκε καλύτερος αμυντικός του Πρωταθλήματος.
Την αγωνιστική περίοδο 2014-15 ο Πανερυθραϊκός ήταν και πάλι η μία από τις 14 ομάδες που συνέθεσαν τον Όμιλο Νότου της Β' Εθνικής. Στον τελικό βαθμολογικό πίνακα βρέθηκε μία θέση υψηλότερα από τις προηγούμενες χρονιές, έχοντας συλλέξει 17 νίκες και 9 ήττες. Ακολούθως συμμετείχε σε μπαράζ κατάταξης με την ομάδα που κατετάγη στην 3η θέση του Ομίλου Βορρά, το Άργος Ορεστικό. Στον αγώνα που διεξήχθη στο Κλειστό Βόλου «Βάκης Παρασκευόπουλος», η ομάδα της Αττικής κέρδισε με σκορ 88-75, περιμένοντας να προκύψει κενή θέση στην Α2 Εθνική στη διάρκεια του καλοκαιριού. Πράγματι, οι ζυμώσεις που προέκυψαν από την παραμονή τόσο του Ηρακλή Θεσσαλονίκης όσο και του Φιλίππου Βέροιας στην κατηγορία αυτή εκτός προγράμματος, χάρισαν την άνοδο στον Πανερυθραϊκό ώστε οι ομάδες της κατηγορίας να αυξηθούν σε 16 στο σύνολο. Ο Γιάννης Προδρόμου αναδείχθηκε κορυφαίος σκόρερ της ομάδας για τη χρονιά αυτή και τρίτος παραγωγικότερος του Ομίλου Νότου στο σύνολό του. Την ίδια χρονιά ο σύλλογος έλαβε μέρος στο Κύπελλο Ανδρών της Ε.Σ.Κ. Αττικής φτάνοντας μέχρι το Μεγάλο Τελικό. Στον αγώνα που διεξήχθη στο Κλειστό Γυμναστήριο του Αγίου Θωμά στο Μαρούσι, η ομάδα της Νέας Ερυθραίας έχασε τον τίτλο από το Περιστέρι, το οποίο και επιβλήθηκε με σκορ 74-66.
Επιστροφή στην Α2 (2015-2016)
Για θεσμό του Κυπέλλου Ελλάδος - όπου και επέστρεψε μετά από τριετή απουσία - η ομάδα έδωσε ένα μόλις παιχνίδι, περνώντας την Α' Φάση άνευ αγώνος μετά από την απόσυρση της συμμετοχής του Ο.Φ.Η. Στην 1η Αγωνιστική της Β' Φάσης γνώρισε την ήττα από τον Κόροιβο Αμαλιάδας με σκορ 73-85 με συνέπεια να αποκλειστεί από τη συνέχεια της διοργάνωσης.
Έδρα του συλλόγου είναι το Κλειστό Γυμναστήριο Νέας Ερυθραίας «Στέλιος Καλαϊτζής», χωρητικότητας 500 θεατών. Πρόεδρος του διοικητικού συμβουλίου ήταν ο Γιώργος Ρηγούτσος, ενώ καθήκοντα πρώτου προπονητή διατηρούσε ο Δημήτρης Χουχουλής.
Τμήματα υποδομής
Ο Πανερυθραϊκός διατηρεί τμήματα εκμάθησης καλαθοσφαίρισης για νεαρούς άρρενες αθλητές όλων των ηλικιακών ομάδων. Καθένα από αυτά λαμβάνει μέρος στα αντίστοιχα Πρωταθλήματα που διοργανώνει η Ένωση Σωματείων Καλαθοσφαίρισης Αττικής.
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1975
Αλεξάντρ Αλφόνς
Ο Αλεξάντρ Αλφόνς, γεννημένος στις 17 Ιουνίου 1982 στο Παρίσι, είναι Γάλλος ποδοσφαιριστής ο οποίος αγωνίζεται ως επιθετικός για λογαριασμό της Σταντ Μπρεστουά.
Βιογραφία
Παίκτης έχοντας ξεκινήσει από πολύ μικρή ηλικία την ενασχόληση με το ποδόσφαιρο μέσω ερασιτεχνικού σωματείου με έδρα το Σανουά, την G.A.F.E.P, ενώ στη συνέχεια την ΚΣΜ Ωμπόν, στην πορεία εντάχθηκε στα τμήματα υποδομής της Σαιν-Λε, η οποία βρισκόταν εντός της ευρύτερης περιοχής του Παρισιού.
Έχοντας πραγματοποιήσει μια πολύ καλή σεζόν (πέτυχε 17 τέρματα), αποκτήθηκε το καλοκαίρι του 2005 από την ΦΚ Ζυρίχη. Τρίτος επιθετικός του συλλόγου πίσω από τους Ράφαελ και Αλχασάν Κεϊτά, κατάφερε σταδιακά να πείσει με τις ικανότητές του και να βρει θέση στην αρχική ενδεκάδα του συλλόγου. Με την ομάδα της Ζυρίχης, κατέκτησε τρεις φορές το ελβετικό πρωτάθλημα (2006, 2007, 2009) και συμμετείχε στο Τσάμπιονς Λιγκ. Η ομάδα του αποκλείστηκε στον δεύτερο προκριματικό γύρο της διοργάνωσης για τη σεζόν 2006-2007 και στον τρίτο προκριματικό την αμέσως επόμενη σεζόν. Αγωνιζόμενη, πλέον, στο Κύπελλο ΟΥΕΦΑ, η Ζυρίχη στη συνέχεια της διοργάνωσης αποκλείστηκε στη φάση των 32. Στη διάρκεια του Τσάμπιονς Λιγκ της σεζόν 2009-2010, η Ζυρίχη κατάφερε να πάρει την πρόκριση για τη φάση των ομίλων της διοργάνωσης. Εκεί, ο Αλφόνς κατάφερε να πετύχει ένα τέρμα στη συντριβή της ομάδας του με σκορ 6-1 από την Μαρσέιγ.
Καριέρα
Έως τις 1 Ιουνίου 2013
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές από τη Γουαδελούπη Κατηγορία:Ποδοσφαιριστές Εθνικής Γουαδελούπης Κατηγορία:Ποδοσφαιριστές ΦΚ Λα Σω-ντε-Φον Κατηγορία:Ποδοσφαιριστές ΦΚ Ζυρίχη Κατηγορία:Ποδοσφαιριστές Σταντ Μπρεστουά Κατηγορία:Επιθετικοί ποδοσφαιριστές Κατηγορία:Ποδοσφαιριστές Ετουάλ Καρούζ ΦΚ
Σιμμίας
Με το όνομα Σιμμίας αναφέρονται:
Λεοπόλδος Κλήμης της Σαξονίας-Κόμπουργκ & Γκότα
Ο Λεοπόλδος Κλήμης (γερμ. Leopold Clemens von Sachsen-Coburg und Gotha, 19 Ιουλίου 1878 - 27 Απριλίου 1916) από τον Οίκο της Σαξονίας-Κόμπουργκ & Γκότα ήταν πρίγκιπας της Σαξονίας-Κόμπουργκ & Γκότα.
Βιογραφία
Ο Λεοπόλδος Κλήμης Φίλιππος Αύγουστος Μαρία ήταν ο μόνος γιος του Φιλίππου της Σαξονίας-Κόμπουργκ & Γκότα και της Λουίζας της Σαξονίας-Κόμπουργκ & Γκότα, κόρης του Λεοπόλδου Β΄ του Βελγίου. Οι γονείς του ήταν 2α εξαδέλφια.
Το 1916 απεβίωσε στη Βιέννη σε ηλικία 38 ετών, άγαμος.
Αναφορές σε πηγές
Κατηγορία:Οίκος της Σαξονίας-Κόμπουργκ & Γκότα
Βρετανική νοηματική γλώσσα
Βρετανική νοηματική γλώσσα είναι η νοηματική γλώσσα της κοινότητας των κωφών στο Ηνωμένο Βασίλειο. Ο αριθμός των χρηστών της ανέρχεται στα 3.525.000 στο Ηνωμένο Βασίλειο.
Παραπομπές
Κατηγορία:Νοηματικές γλώσσες Νοηματικη
Λάππειο Γυμνάσιο Νάουσας
Το Λάππειο Γυμνάσιο Νάουσας είναι το παλιότερο σχολείο δευτεροβάθμιας εκπαίδευσης της πόλης, ιδρυμένο κατά τη δεκαετία του 1920. Αρχικά λειτούργησε ως Ημιγυμνάσιο, αργότερα ως εξατάξιο Γυμνάσιο και Πρακτικό Λύκειο, μετά τον Β΄ Παγκόσμιο ως οκτατάξιο Γυμνάσιο και τέλος ως 1ο και 2ο Γυμνάσιο και Λύκειο. Σήμερα η επίσημη ονομασία του είναι Λάππειο 1ο Γυμνάσιο Νάουσας.
Η δευτεροβάθμια εκπαίδευση στη Νάουσα πριν και μετά την απελευθέρωση (1912)
Η εκπαιδευτική κατάσταση στη Νάουσα λίγο πριν την απελευθέρωση το 1912 είχε ως εξής: 1. Νηπιαγωγείο με 300 νήπια και τέσσερις νηπιαγωγούς
2. Παρθεναγωγείο πεντατάξιο με 130 μαθήτριες, τέσσερις δασκάλες thumb|Ο σχολάρχης της Νάουσας, διδάκτορας φιλολογίας, Ευστάθιος Στουγιαννάκης 3. Αρρεναγωγείο οκτατάξιο με 540 μαθητές και διευθυντή τον Ευστάθιο Στουγιαννάκη.
Το Αρρεναγωγείο λειτουργούσε σε ένα παλιό οικοδόμημα, κτίσμα των μέσων του 19ου αι., και αποτελούνταν από δύο τμήματα, το εξατάξιο αστικό (=δημοτικό) σχολείο και το διτάξιο ημιγυμνάσιο. Η ιδιαιτέρως κακή κτηριακή κατάσταση του Αρρεναγωγείο επιβεβαιώνεται από την έκθεση του διευθυντή του, Ευστάθιου Στουγιαννάκη, αφού τόσο το ένα όσο και το άλλο τμήμα του σχολείου είναι «αμφότερα δυστυχώς όλως ακατάλληλα δι’ όν σκοπόν εισί προωρισμένα».
Οι αδελφοί Λάππα και οι δωρεές για την οικοδόμηση εκπαιδευτηρίου
thumb|Οι αδελφοί Γεώργιος και Κωνσταντίνος Λάππας Η οικογένεια Λάππα καταγόταν από το χωριό Ντραζίλοβο (σημ.Μεταμόρφωση) στο Βέρμιο. Κατοίκησε στη Νάουσα το αργότερο από τη δεκαετία του 1830, όταν η πόλη επανοικίστηκε μετά την καταστροφή (1822). Οι τέσσερις γιοι του Φιλίππου Λάππα, Γεώργιος, Γρηγόριος, Κωνσταντίνος και Αριστείδης συνέχισαν την επιτυχημένη εμπορική πορεία που είχε ξεκινήσει ο πατέρας τους στην Αίγυπτο κατά το τελευταίο τέταρτο του 19ου αι. Ήταν οι γενικοί προμηθευτές όλων των μεγάλων ξένων ταξιδιωτικών επιχειρήσεων, της Αρμοστείας και των Ανακτόρων, των μεγάλων ατμόπλοιων που προσάραζαν στο λιμάνι ή κινούνταν στον Νείλο. Η φίρμα τους εξαπλώθηκε στην Αίγυπτο αλλά και σε άλλες αφρικανικές χώρες, ενώ ορισμένα μέλη της οικογένειας απέκτησαν σημαντικά μερίδια μετοχών σε βιομηχανίες της Νάουσας και κυρίως της Έδεσσας. Το 1912 εις μνήμην του αδελφού τους Αριστείδη, οι αδελφοί Λάππα προσφέρουν στην κοινότητα της Νάουσας ομολογίες αξίας 105 τουρκικών λιρών για τη βελτίωση της εκπαιδευτικής κατάστασης της πόλης. Στο τέλος της δεκαετίας (1919) ένας από τους τρεις εναπομείναντες αδελφούς, ο Γρηγόριος, πέθανε από ισπανική γρίπη. Στη μνήμη του ο Γεώργιος και ο Κωνσταντίνος αποφασίζουν, μετά από διαβουλεύσεις με σημαίνοντες Ναουσαίους, όπως ο δάσκαλος Σταύρος Χωνός, να ανεγείρουν ιδία δαπάνη το διδακτήριο του Γυμνασίου της πόλης.Η ανακοίνωση της δωρεάς έγινε την 8η Μαρτίου 1919, παρουσία του Κωνσταντίνου Λάππα.
Η ίδρυση του νέου εκπαιδευτηρίου
alt=Το κεντρικό, διατηρητέο, πέτρινο κτήριο του Λαππείου Γυμνασίου όπου στεγάζεται σήμερα το 1ο Γυμνάσιο Νάουσας.|thumb|Λάππειο Γυμνάσιο Νάουσας Μετά την ανακοίνωση της δωρεάς Λάππα, οι αρχές της πόλης ξεκίνησαν τις γραφειοκρατικές διαδικασίες για την ανέγερση του σχολείου.Το 1920 μάλιστα αποφασίστηκε η παραχώρηση από την Ι.Μ. Βεροίας και Ναούσης του οικοπέδου του παλιού νεκροταφείου του ναού της Παναγίας για να κτιστεί το νέο σχολείο. Παράλληλα το αρχιτεκτονικό τμήμα του Υπουργείου Παιδείας προχώρησε στον σχεδιασμό του σχολείου, που ενεκρίθη τελικά τον Μάη του 1921.Σύμφωνα με τα σχέδια το νέο Γυμνάσιο της Νάουσας θα ήταν εξαιρετικά λειτουργικό και ιδιαίτερα άνετο. Παρόλα αυτά, για αδιευκρίνιστους λόγους, τα σχέδια αυτά δεν εφαρμόστηκαν ποτέ, πιθανώς λόγω και της επιδείνωσης της κατάστασης στο μικρασιατικό μέτωπο. Μπροστά στον πρόδηλο κίνδυνο της περαιτέρω καθυστέρησης ή ακόμα και της ματαίωσης του έργου οι ίδιοι οι αδελφοί Λάππα προχώρησαν στην πρόσληψη του γνωστού αρχιτέκτονα της Θεσσαλονίκης Ξενοφώντα Παιονίδη, προκειμένου να εκπονήσει τα σχέδια του σχολείου. Τελικά το διδακτήριο που κατασκευάστηκε ήταν πολύ μικρότερο από ό,τι προέβλεπαν τα σχέδια του Υπουργείου. Στη σημερινή του μορφή (αποτέλεσμα μικρών διαρρυθμίσεων και προσθηκών του τέλους της δεκαετίας του 1920) το σχολικό οικοδόμημα διαθέτει ημιυπόγειο σε όλο το μήκος του, ένα κεντρικό διώροφο τμήμα και δύο μονώροφες πτέρυγες που το πλαισιώνουν. Το υλικό κατασκευής είναι πελεκημένη πέτρα και ξύλο. Στον κάθετο άξονα του κεντρικού τμήματος ανοίγεται η μοναδική είσοδος του κτηρίου.Τονίζεται με καμπύλο τόξο και πλαισιώνεται από ημικίονες που πατούν σε βάθρο, φέρουν επίκρανο και υποβαστάζουν τον ανοιχτό εξώστη του γραφείου του διευθυντή. Στην απόληξη του κεντρικού κάθετου άξονα δημιουργείται στηθαίο όπου αναγράφεται το όνομα του σχολείου, προς τιμήν των ιδρυτών του, Λάππειο. Με βάση το ΦΕΚ 329/Β/15-5- 1986 το κτήριο του Λαππείου ανακηρύχτηκε προστατευόμενο μνημείο αρχιτεκτονικής κληρονομιάς. Το νέο Γυμνάσιο ολοκληρώθηκε μάλλον στο τέλος του 1922, ενώ για πρώτη φορά λειτούργησε κατά το σχολικό έτος 1923-1924.
Μεταγενέστερη ιστορία του Λαππείου
Το νέο διδακτήριο είχε ως αποτέλεσμα να λειτουργεί το σχολείο από το 1925 και μετά ως πλήρες, εξατάξιο γυμνάσιο. Από το 1933 λειτουργεί παράλληλα και ως Πρακτικό Λύκειο, σύμφωνα με τη μεταρρύθμιση του 1929. Από τη δεκαετία του 1940 ο τίτλος του σχολείου επανέρχεται ως Εξατάξιο Γυμνάσιο Ναούσης ως το 1976, οπότε στον χώρο του Λαππείου λειτουργούν τόσο το τριτάξιο Γυμνάσιο όσο και το τριτάξιο Λύκειο. Με την πάροδο των χρόνων στον ευρύτερο, προαύλιο χώρο του Λαππείου κατασκευάστηκαν διάφορα κτήρια για την εξυπηρέτηση της εκπαιδευτικής διαδικασίας: κλειστό γυμναστήριο (δεκαετία '30), νέο κτήριο, παράρτημα και οικία επιστάτη (δεκαετία '80). Από το σχολικό έτος 2008-2009 στον χώρο του Λαππείου λειτουργεί αποκλειστικά το 1ο Γυμνάσιο Νάουσας.
Παραπομπές
Κατηγορία:Νάουσα
Σίκιννις
Σίκιννις λεγόταν στην αρχαιότητα η γρήγορη και θορυβώδης όρχηση σατυρικού δράματος που χόρευαν και τραγουδούσαν οι Σάτυροι, με συνοδεία αυλού ή λύρας, που για αυτόν το λόγο λέγονταν και «Σικιννιστές».
Το όνομα της όρχησης αυτής πιθανώς να προέρχεται, κατά την επικρατέστερη γνώμη, από κάποιον Σίκιννο που καταγόταν από την Κρήτη με δεδομένο ότι η όρχηση αυτή χορεύονταν και στην αρχαία Κρήτη. Κατ΄ άλλους ίσως να προέρχεται από ομώνυμη Νύμφη, γύρω από την οποία απεικονίζονται σε κάποια αγεειογραφία, να χορεύουν Σάτυροι.
Πηγές
Κατηγορία:Αρχαίοι ελληνικοί χοροί Κατηγορία:Αρχαίο δράμα
BL
Με το BL μπορεί να εννοείται:
Ρομά
Οι Ρομά (στον ενικό αριθμό Ρομ), γνωστοί και ως τσιγγάνοι, είναι ένας κατά βάση νομαδικός λαός με ινδική καταγωγή. thumb|Καταυλισμός Ρομά στο [[Κόσοβο.]]
Ονομασία
thumb|Η πρώτη άφιξη των Ρομά έξω από τη [[Βέρνη. Από το Χρονικό Σπίτσερ.]] Οι Ρομά είναι γνωστοί στις περισσότερες χώρες με λέξεις συγγενείς προς τη λέξη "γύφτος". Οι λέξεις αυτές προέρχονται από τη λέξη "Αιγύπτιος" και η χρήση τους οφείλεται στην πεποίθηση παλαιότερων εποχών ότι οι Ρομά προέρχονται από την Αίγυπτο.
Οι Ρομά είναι επίσης γνωστοί και με την ονομασία "αθίγγανοι". Η ονομασία αυτή προέρχεται από μια θρησκευτική ομάδα με το ίδιο όνομα που έδρασε επιτυχώς τον 8ο αιώνα στη Βυζαντινή Αυτοκρατορία και με την οποία οι Ρομά φαίνεται να συνδέθηκαν. Η λέξη "αθίγγανος" σημαίνει τον "ανέγγιχτο" και ετυμολογείται από το στερητικό α- και το ρήμα θιγγάνω, δηλαδή "αγγίζω". Μια άλλη ερμηνεία αυτής της ετυμολογίας σχετίζεται με την καταγωγή των Ρομά από την Ινδία όπου πιθανολογείται ότι οι Ρομά ανήκαν στην κατώτερη ινδουιστική κάστα, αύτη των "ανέγγιχτων". Η λέξη "τσιγγάνος" είναι παραφθορά του "αθίγγανος" (μέσω του "ατσίγγανος").
Όσον αφορά στον ευρωπαϊκό χώρο η γαλλική λέξη gitan και η ισπανική gitano προέρχονται από την ίδια ετυμολογία που προέρχεται και το gypsy (γύφτος). Η γερμανική λέξη Zigeuner και η σλαβική tsigan ή cigan φαίνεται να έχουν διαφορετική πηγή, καθώς συνδέονται με ελληνική λέξη αθίγγανος, που χρησιμοποιήθηκε αφενός για να περιγράψει την ανωτέρω θρησκευτική ομάδα, αλλά και τους "ειδωλολάτρες" Ρομά, όταν πρωτοεμφανίστηκαν στις επικράτειες της βυζαντινής αυτοκρατορίας. Ο όρος δηλαδή προϋπήρχε της εμφάνισής τους.
Οι ίδιοι αποκαλούν τους εαυτούς τους Ρομ με τον πληθυντικό Ρομά στις περισσότερες διαλέκτους και περιοχές της Ευρώπης. Στη Μέση Ανατολή η αντίστοιχη ονομασία είναι Ντομ, στο Πακιστάν Ντομά, και στην Αρμενία Λομ. Αυτό (όπως και άλλα δεδομένα) θεωρείται από μερικούς μελετητές ως ένδειξη ότι όλες αυτές οι ομάδες κατάγονται από την ινδική κάστα νομάδιων εμπόρων "Ντομ". Η λέξη Ρομ είναι συνώνυμη του Ντομ, της λέξης που χρησιμοποιούν οι Ινδοί για το «άνθρωπος». Ακόμα υπάρχουν ομάδες όπως οι Σίντι που δεν αυτοαποκαλούνται Ρομ, αλλά διατηρούν τη λέξη με τη σημασία του "συζύγου". Επίσης κάποιοι άλλοι χρησιμοποιούν περισσότερο το "Μελελέ" (Λαός μαύρος) ή "Μανούς" (άνθρωπος).
Secret Combination (τραγούδι)
Το "Secret Combination" (Ελληνικά: Μυστικός Συνδυασμός) είναι ένα τραγούδι της Ελληνοαμερικανίδας τραγουδίστριας Καλομοίρα. Με το κομμάτι να περιγράφεται ως αμερικανική παραγωγή του "perky pop" και του R&B, το συνέθεσε ο Κωνσταντίνος Παντζής με στίχους του Ποσειδώνα Γιαννόπουλου. Κυκλοφόρησε στις 26 Φεβρουαρίου 2008 από τη Heaven Music και χρησίμευσε ως το πρώτο single που κυκλοφόρησε από το τέταρτο στούντιο άλμπουμ της Καλομοίρας, το Secret Combination: The Album. Το τραγούδι ήταν η ελληνική συμμετοχή στο, που πραγματοποιήθηκε στο Βελιγράδι, όπου τερμάτισε τρίτο πίσω από τη Ρωσία και την Ουκρανία.
Για να προωθήσει το τραγούδι, δημιουργήθηκε ένα μουσικό βίντεο και η Καλομοίρα εμφανίστηκε σε μια διαφημιστική περιοδεία πριν από την εμφάνιση της Eurovision, έχοντας επισκεφθεί το Αζερμπαϊτζάν, τη Ρουμανία και τη Σερβία. Η πράξη χρηματοδοτήθηκε από τη J.Lo από την Jennifer Lopez, η οποία ετοιμαζόταν να ξεκινήσει τη γραμμή ένδυσης στην Ευρώπη. Η ενδυμασία της Καλομοίρας για τις βραδιές του διαγωνισμού και το μουσικό βίντεο παρέχεται αποκλειστικά από τη μάρκα. Η κριτική απάντηση ήταν θετική, με το τραγούδι να περιγράφεται ως "μολυσματικά πιασάρικο" από τον Τόνι Νεοφύτου του Ελληνικού Ραδιοφώνου του Λονδίνου και τη σουηδική εφημερίδα Aftonbladet γράφοντας ότι θυμίζει την Έλενα Παπαρίζου, που είχε προηγουμένως κερδίσει το διαγωνισμό για την Ελλάδα. Το "Secret Combination" γνώρισε εμπορική επιτυχία, φτάνοντας στο νούμερο ένα στην Ελλάδα και μπαίνοντας στα charts στο Βέλγιο, τη Δανία, τη Φινλανδία, τη Σουηδία, την Ιρλανδία και το Ηνωμένο Βασίλειο.
Ιστορικό και σύνθεση
Το "Secret Combination" συντέθηκε από τον Κωνσταντίνο Παντζή με στίχους του Ποσειδώνα Γιαννόπουλου. Ο Γιαννόπουλος είχε προηγουμένως γράψει τους στίχους για το "Comme ci, comme ça", που εκπροσώπησε την Κύπρο στο, ενώ ο Παντζής είχε συνεργαστεί με την Καλομοίρα στα δύο προηγούμενα άλμπουμ της. Σε συνέντευξή του στο ESCToday, ο Παντζής περιέγραψε το "Secret Combination" ως τραγούδι R&B με στιλ "αμερικανικής παραγωγής". Πρόσθεσε ότι ενσωματώνει επίσης ελληνικούς και μεσογειακούς ήχους, όπως το Τουμπερλέκι. Ηχογραφήθηκε στο Prisma Studio, το μιξ έγινε στο τελευταίο στούντιο και στο C&C Studio, στην Αθήνα, και έγινε master από τον Leon Zervos στο Sterling Sound Studios, στη Νέα Υόρκη.
Ρομά
Προέλευση
Οι λόγοι που οδήγησαν τους Ρομά σε μαζικές και σε τόσο μεγάλων αποστάσεων μετακινήσεις είναι ένα από τα μεγαλύτερα μυστήρια της ιστορίας. Υπάρχουν θεωρίες σύμφωνα με τις οποίες οι Ρομά προήλθαν από κατώτερες κάστες του Ινδού ποταμού, τα μέλη των οποίων στρατολογήθηκαν ως μισθοφόροι σε πολέμους εναντίον των Αράβων. Μία άλλη θεωρία είναι ότι οι Ρομά προέρχονται από αιχμαλώτους των Αράβων, κατά την εισβολή των Μουσουλμάνων στη βόρεια Ινδία και το σημερινό Πακιστάν, ή απομακρύνθηκαν από τις εστίες τους ως πρόσφυγες εξαιτίας της εισβολής.
Secret Combination (τραγούδι)
Ιστορικό και σύνθεση
Το τραγούδι κυκλοφόρησε επίσημα στα μέσα μαζικής ενημέρωσης από την Ελληνική Ραδιοφωνία Τηλεόραση (ΕΡΤ) σε συνέντευξη Τύπου που πραγματοποιήθηκε στο ξενοδοχείο Hilton Αθηνών στις 6 Φεβρουαρίου 2008. Η συνέντευξη τύπου χρησίμευσε ως πρόδρομος του τριμελούς εθνικού τελικού για την επιλογή της ελληνικής συμμετοχής για το διαγωνισμό τραγουδιού Eurovision 2008. Στον εθνικό τελικό, που πραγματοποιήθηκε στις 27 Φεβρουαρίου, το τραγούδι αγωνίστηκε με άλλα δύο τραγούδια για την ελληνική εκπροσώπηση. Κυκλοφόρησε ως ψηφιακή λήψη στις 26 Φεβρουαρίου 2008 και ως EP με remixs την 1η Απριλίου 2008. Η Καλομοίρα είχε δηλώσει ότι σχεδίαζε να ηχογραφήσει μια ελληνική έκδοση του "Secret Combination" μετά το διαγωνισμό, αν και δεν υλοποιήθηκε. Το τραγούδι χρησίμευσε ως το πρώτο και μοναδικό single της Καλομοίρας από το Secret Combination: The Album.
Υποδοχή
Ο Μάικλ Όσμπορν, δημοσιογράφος ψυχαγωγίας από το BBC News το περιέγραψε ως "ένα ζωντανό ποπ τραγούδι με μια συγκεκριμένη ελληνική γεύση", ενώ η σουηδική Aftonbladet το χαρακτήρισε ως "μπουζούκι ποπ" που θυμίζει την Έλενα Παπαρίζου (νικητής του διαγωνισμού στην Ελλάδα το 2005). Στην ελληνο-βρετανική εφημερίδα Ελευθερία, ο Τόνι Νεοφύτου του Ελληνικού Ραδιοφώνου του Λονδίνου περιέγραψε το τραγούδι ως "μολυσματικά πιασάρικο" και "ethno R&B" και έφτασε στο νούμερο ένα στο Top 20 Chart του σταθμού.
Ρομά
Άλλες θεωρήσεις
Η προέλευση των Ρομά είχε επί πολλά χρόνια απασχολήσει πολλούς ακαδημαϊκούς και είχαν εμφανιστεί πολλές θεωρήσεις για την προέλευσή τους.
Secret Combination (τραγούδι)
Υποδοχή
Στα εθνικά διαγράμματα, το "Secret Combination" κορυφώθηκε στο νούμερο 1 στην Ελλάδα, και καταγράφηκε σε αρκετές σκανδιναβικές χώρες, συμπεριλαμβανομένης της Δανίας και της Φινλανδίας στον αριθμό 29 και στη Σουηδία στον αριθμό 38. Αλλού στην Ευρώπη, κορυφώθηκε στο νούμερο 46 στην Ιρλανδία, 71 στο Ηνωμένο Βασίλειο και 18 στο Βέλγιο Διάγραμμα Ultratip στην περιοχή της Φλάνδρας.
Μουσικό βίντεο και προώθηση
Η συμμετοχή της Ελλάδας χρηματοδοτήθηκε από την εταιρία J.Lo από την μάρκα ρούχων της Τζένιφερ Λόπεζ, η οποία ετοιμαζόταν να κυκλοφορήσει στην Ευρώπη. Ως μέρος της συμφωνίας, η J.Lo ήταν ο αποκλειστικός σχεδιαστής της ενδυμασίας της Καλομοίρας. Η λήψη μουσικών βίντεο έγινε στο στούντιο και διήρκεσε σχεδόν είκοσι συνεχόμενες ώρες υπό την καθοδήγηση του σκηνοθέτη Κώστα Καπετανίδη. Η χορογραφία δημιουργήθηκε από τον Ιβάν Σβιτάιλοφ, το styling των Γιώργου Σεγρεδάκη και Κωνσταντίνου Κουτσομίχου, ενώ ο Δημήτρης Γιαννέτος ήταν υπεύθυνος για τα μαλλιά και το μακιγιάζ. Πραγματοποιήθηκε πρεμιέρα στις 14 Μαρτίου 2008 κατά τη διάρκεια του βραδινού προγράμματος ειδήσεων της Νέας Ελληνικής Τηλεόρασης (NET), ενώ διεθνείς οπαδοί μπόρεσαν να το δουν μέσω δορυφορικής εκπομπής στο ERT World. Μερικές φορές μόνη, μερικές φορές πλαισιωμένη από χορευτές, η Καλομοίρα χορεύει και τραγουδάει φορώντας ρούχα από τη συλλογή της J.Lo by Jennifer Lopez. Σε ορισμένες σκηνές του βίντεο, χρησιμοποιήθηκαν εντυπωσιακά αντικείμενα με φωτεινά χρώματα, όπως μια κόκκινη μοτοσικλέτα Ducati, μια τεράστια μπάλα disco και μεγάλα γράμματα με τον τίτλο του τραγουδιού. Προκειμένου να προωθήσει περαιτέρω το τραγούδι, η Καλομοίρα ολοκλήρωσε μια διαφημιστική περιοδεία πριν από το διαγωνισμό, η οποία περιελάμβανε παραστάσεις στο Αζερμπαϊτζάν, τη Ρουμανία, και τη Σερβία.
Ρομά
Άλλες θεωρήσεις
Σύμφωνα με κάποιες παλαιότερες θεωρίες που σήμερα απορρίπτονται, οι Ρομά προέρχονται από την Αίγυπτο, ή τουλάχιστον κατά τη διάρκεια των ταξιδιών τους πέρασαν από αυτή. Η θεωρία προέλευσης των Ρομά από την αρχαία-βιβλική Αίγυπτο κυκλοφορεί ανάμεσα στους Ρομά των Βαλκανίων. Υπάρχει και η υπόθεση ότι υπήρξε και Τσιγγάνος Φαραώ. Η θεωρία αυτή ξεκίνησε το 13ο και 14ο αιώνα με αναφορές σε Βυζαντινές πηγές. Η θεωρία αυτή καταρρίφθηκε το 1763 όταν ο Στέφαν Βαλύι έδωσε στους Τσιγγάνους ένα λεξιλόγιο 1.000 λέξεων από την Ουγγρική γλώσσα και αυτοί κατάφεραν να το μεταφράσουν στο μεγαλύτερο τμήμα του, δείχνοντας ότι η γλώσσα τους προέρχεται από τα Σανσκριτικά και όχι από τα Αραβικά. Το 1866 έγινε προσπάθεια να αποδειχθεί ότι οι Ρομά έφεραν επιτεύγματα του αρχαίου Αιγυπτιακού πολιτισμού στην Αρχαία Ελλάδα και ότι επηρέασαν την Ελληνική γλώσσα. Η θεωρία αυτή παρουσιάστηκε από τον Βούλγαρο Πέτκο Ρατσέβ το 1866 στην εφημερίδα "Γκάϊντα" της Κωνσταντινούπολης και ουσιαστικά ήταν μια προσπάθεια προπαγάνδας για να διαχωριστεί την εποχή εκείνη η Βουλγάρικη Εκκλησία από το Ελληνορθόδοξο Οικουμενικό Πατριαρχείο. Την ίδια εποχή, το 1867 στην εφημερίδα "Μακεδονία" στο Πρίλεπ (σήμερα Βόρεια Μακεδονία) δημοσιεύτηκε μια θεωρία κατά την οποία οι Ρομά είναι αρχαίος λαός με αναφορά στη Βίβλο και ότι θα έπρεπε να έχουν τη δική τους Εκκλησία όπως διεκδικούσαν όλα τα έθνη (όπως η Βουλγαρική Εξαρχία) την εποχή εκείνη.